Жълта рогачка
Жълтата рогачка, наричана още Жълта сърненка или Овчи крак (Hydnum repandum), е базидиева гъба, която се събира и цени като добра ядлива гъба в България.

Характерни белези 
 Гугла:

Оцветена бяла или кремава. Плоска, но най-често неравна и сплескана. Това зависи от съседни обекти. Диаметърът може да достигне 15 cm.

 Месо:

Дебело и леко жилаво, оцветено като гуглата, не си мени цвета. На вкус е слабо горчиво.

 Ламели:
Те са под формата на ситни иглички разположени върху долната част на гуглата. Цветът им е бял и се разделят лесно от месото.

 Споров прашец:
Бял до леко кремав на цвят.

 Пънче:

Неравно, в повечето случаи дебело и месесто. Тунели на насекоми обагрят месото му червеникаво-кафяво. Височината му достига 10 cm. Често е свързано с гуглата ексцентрично.

Месторастение 

Среща се често в иглолистни и широколистни гори, самостоятелно или на кичури. Расте от земята. Обича по-сенчести места под дървета. Сезонът и е от юни до октомври.

Събиране 
Събира се и се консумира прясна. Яде се след продължително готвене за да се премахне горчивият вкус. Предварително всяка гугла се одира от иглички. Те допринасят към горчилката.

Започна изкупуването на жълтата рогачка.

Двойници 
Тази гъба трудно се бърка с други благодарение на игличките. Козият крак (H. rufescens) е почти еднакъв: има иглички и расте по същите места и понякога заедно с жълтата рогачка. Отличаващите го характеристики са по-дребните размери и оранжевите гугла и иглички. Козият крак е ядлив.

Други гъби с иглички са Auriscalpium vulgare и Creolophus cirrhatus. Auriscalpium vulgare e миниатюрна тъмнокафява гъба израстваща от паднали шишарки. Белият Creolophus cirrhatus расте върху пънове на широколистни дървета. И този вид е ядлив.

Източници 

Кантарелови
Ядливи гъби